**LS4VET esetleírás**

Az esetleírás elkészítésében a teljes LS4VET-csoport vegyen részt, de fontos, hogy az utolsó rész egyéni reflexiókat tartalmazzon. A leírás terjedelme legalább 1500, legfeljebb 2500 szó.

Cím

Válasszanak egy kifejező és érdekes címet az esetleírásuknak. A cím ne legyen hosszabb 25 szónál, utaljon a tanórakutatás (LS) témájára és a célcsoportjára,

Bevezetés

Az esetleírás bevezető részében kerülhet sor az LS folyamat bemutatására, kitérve a fő célokra, témára és ezek indoklására, valamint az elméleti megfontolásokra!

*Mi volt (mik voltak) az LS fő célja(i) és fő témája(i)?*

*Miért ezt a célt és témát választották?*

*Milyen elméleti megfontolásokat tartottak szem előtt a témaválasztásnál?*

Iskolai kontextus

Kérjük, hogy ebben a részben mutassák be az LS folyamat munkakörnyezetét, résztvevőit!

*Melyik intézményben zajlott, melyik képzéshez kapcsolódik a kutatás?*

*Kik vettek részt az együttműködésben? Kérjük, mutassák be az LS-csapatot, a bevont diákokat, szakértőket, facilitátorokat!*

*Hogyan szerveződött az együttműködés és milyen keretek között zajlott a munka?*

A kutatás fókusza és folyamata

Ebben a részben arról számolhatnak be, hogy hogyan zajlott le a munka, a tervezéstől a kutatási óra megvalósításáig. mire kerestek választ az LS-ükben. Itt összegezhetik a témára vonatkozó legfontosabb tapasztalatokat, tanultakat.

*A tanulók munkájának, tanulásának milyen fejlesztését akarták elérni?*

*Ennek a célnak az érdekében miben akarták fejleszteni a saját munkájukat?*

*Milyen szakirodalomra, elméleti háttérre építettek munkájuk során?*

*Hogyan zajlott az óra előkészítése (pl. információ gyűjtés, tervezés, dilemmák)?*

*Milyen szempontok mentén figyelték meg az órán zajló tanulás folyamatot?*

*Mi történt a kutatási órán?*

*Hogyan gyűjtöttek a diákoktól visszajelzést a tanulásról?*

*Hogyan értékelik a kutatási órát? Mi sikerült? Mi nem? Min változtatnának?*

Eredmények

E részben reflektív módon foglalhatják össze a főbb megállapításaikat. Ez ösztönzést adhat további fejlesztésekhez és ötleteket más tanároknak további hasonló, iskolán belülről induló kezdeményezés megvalósításához e területen.

*Mik voltak a legfontosabb megállapításaik a tanulással kapcsolatban a munkában?*

*Melyek azok a tapasztalatok, következtetések, amelyek feltételezhetően más tanároknak vagy kollégák számára is hasznosak lehetnek?*

Közös és egyéni reflexiók

Ebben a részben a csoport tagjai egyénileg összegzik tapasztalataikat, a fő gondolatokat és reflexiókat LS végzése során tapasztalt saját szakmai tanulásukról.

*Hogyan tudná röviden összegezni az LS folyamatban szerzett személyes benyomásait, tapasztalatait saját szakmai munkája tükrében?*

*Miben szeretne a továbbiakban fejlődni, mit vizsgálna ismét egy LS megvalósításával?*